armvectores/hy_wikipedia_2023 huggingface dataset:
Շպալեր

Շպալեր (գերմաներեն Spalier, իտալերեն spal-liera), ռիպսե թեզանային միահյուսվածքի եղանակով ձեռքով գործված թեմատիկ և զարդապաակերային կոմպոզիցիաներով, առանց խավի պատի գորգ։ Պատկերը գործվում է ըստ իրական չավփ գունանկարչական էսքիզի՝ չներկված հենքի վրա (բուրդ, վուշ) գունավոր միջնաթելերով (բուրդ, մետաքս, երբեմն՝ ոսկյա և արծաթյա թելեր)։ Ցուրաքանչյուր միջնաթել գործվում է իր գունաբծի սահմաններում։ Գործվում են ուղղաձիգ կամ հորիզոնական հաստոցների վրա։ Շպալերի արտադրությունը սկզբնավորվել է Արևմտյան Եվրոպայում, 12-13-րդ դարերում։ Հիմնական կենտրոններն էին՝ Փարիզը, Առասը, Տուռնեն, 15-րդ դարում վերջից Բրյուսելը, որտեղ 16-րդ դարում սկզբին Վատիկանի համար ստեղծվել է «Դործք առաքելոց» շարքը՝ Ռաֆայելի, 17-րդ դարում այլ շարք՝ Պ․ Պ․ Ռուբենսի նախանկարներով։ 17-րդ դարում կեսից Ֆրանսիայում ստեղծվել են շպալերային մանուֆակտուրաներ, որոնք ղեկավարել են խոշոր նկարիչներ (Գոբելենների թագավորական մանուֆակտուրան Փարիզում, մանուֆակտուրաներ Բովեում և Օբյուսսոնում)։ 16-18-րդ դարերում շպալերներ են պատրաստվել նաև Իտալիայում, Անգլիայում, Գերմանիայում, Իսպանիայում։Շպալերի վրա պատկերվել են առասպելական և պատմական սյուժեներ, այլաբանություններ, որսի տեսարաններ, հովվերգություններ, բնանկարներ։ 18-19-րդ դարերում շպալեր լիովին ենթարկվել է հաստոցային նկարչության կանոններին՝ կորցնելով արժանիքները։ Շպալերի դեկորատիվ սկզբունքները վերածնվել են 20-րդ դարի կեսին ժ․ Լյուրսայի և այլոց ստեղծագործություններում։ Պետրոսի օրոք, 1717 թվականին, Պետերբուրգում հիմնվել է շպալերի մանուֆակտուրա (գոյատևել է մինչև 1859)։ 
Հայաստանում շպալերային արվեստը սկզբնավորվել է 1960-ական թվականների կեսերից, տարբեր տեխնիկաների կիրառմամբ (հիմնականում «ռելիեֆային») ստեղծվում են գոբելեններ՝ դրանց տալով յուրօրինակ ազգային, ինքնատիպ լուծումներ։ Այդ ասպարեզում աշխատում են նկարիչներ Կ․ Եղիագարյանը, Ն․ Ասատրյանը, Հ․ Ղազարյանը, Մ․ Փարեմոլզյանը, Ա․ Ոսկերչյանը, Ա․Պարոնյանը և ուրիշներ։ Դ․ Իոսնջյանի նախանկարներով (1979, 1981) Ֆրանսիայում գործվել են «Հայոց այբուբենը» և «Վարդանանք» բարձրարվեստ գոբելենները։
Պոտենցիալաչափություն

Պոտենցիալաչափություն քիմիայում ֆիզիկաքիմիական մեծությունների որոշման եղանակ, հիմնված է դարձելի գալվանական էլեմենտների էլեկտրաշարժ ուժը չափելու վրա։ Պոտենցիալաչափությունում օգտագործվող գալվանական էլեմենտը սովորաբար բաղկացած է երկու էլեկտրոդներից, որոնք ընկղմված են միևնույն կամ էլեկտրոլիտային կամրջակով միացված տարբեր լուծույթներում։


== Կիրառությունները ==
Պոտենցյալաչափությունը կիրառում են տարբեր պրոցեսներում թերմոդինամիկական պոտենցիալների, էնտրոպիայի, էնթալպիայի փոփոխությունը, ռեակցիաների հավասարակշռության հաստատումնները, լուծույթում էլեկտրոլիտի ակտիվությունը, ակտիվության գործակիցը, լուծույթի կոնցենտրացիան և այլն որոշելու համար։ Ամենից հաճախ պոտենցյալաչափությունը կիրառվում է իոնների ակտիվությունը չափելու և պոտենցիալաչափական տիտրման համար։


== Պոտենցիալաչափական տիտրում ==
Պոտենցիալաչափական տիտրումը քանակական վերլուծության ծավալաչափային եղանակ է, որտեղ տիտրման վերջնակետը որոշվում է պոտենցիալի կտրուկ թռիչքով։ Նրա միջոցով կարելի է լուծել վերլուծական (լուծույթի քանակական բաղադրության որոշում) և ֆիզիկաքիմիական (թույլ էլեկտրոլիտի դիսոցման, կոմպլեքսների անկայունության հաստատունների, լուծելիության արտադրյալի, օքսիդավերականգնման նորմալ պոտենցիալի «թվացող» արժեքների որոշում) խնդիրներ։ Պոտենցիալաչափական տիտրման ինդիկատորային տիտրման եղանակից ճշգրիտ է, հնարավորություն է տալիս կատարել լուծույթում գտնվող մի քանի նյութերի միաժամանակյա որոշում։
Շվերին

Անվան այլ կիրառումների համար տե՛ս՝ Շվերին (այլ կիրառումներ)Շվերին (գերմ.՝ Schwerin), քաղաք Գերմանիայում, Մեկլենբուրգ-Առաջավոր Պոմերանիա երկրամասի կենտրոնն է։


== Արտաքին հղումներ ==
Շվերինի տեսարժան վայրերը
Web-տեսախցիկ Շվերինում
Անդրուս Կիվիրյահկ

Անդրուս Կիվիրյահկ (էստ.՝ Andrus Kivirähk, ծնվ.՝ 17 օգոստոսի, 1970, Տալլին, Էստոնական ԽՍՀ, ԽՍՀՄ), էստոնացի հանրահայտ գրող, դրամատուրգ։ Գրում է հիմնականում հումորային ժանրի ստեղծագործություններ։


== Կենսագրություն ==
Անդրուս Կիվիրյահկը ծնվել է 1970 թվականի օգոստոսի 17-ին Տալլինում։
Առաջին պատմվածքը գրել է 15 տարեկան հասակում։ Ավարտել է Տարտուի համալսարանը՝ ստանալով լրագրողի մասնագիտություն։ Աշխատում է Eesti Päevaleht թերթում, որում ամեն օր հրատարակում է հոդված-կարծիքներ կամ հումորային տեքստեր։
Էստոնիայի Գրողների միության անդամ է 1996 թվականից։
Անդրուս Կիվիրյահկի եղբայրն է Էստոնիայում հայտնի սոցիոլոգ Յուհան Կիվիրյահկը։


== Ստեղծագործությունը ==
Կիվիրյահկի գրական գործունեությունն առանձնանում է ուղղությունների ու ոճերի բազմազանությամբ։ Նա հաջողության է հասել ինչպես մանակական գրականության բնագավառում, այնպես էլ դրամատուրգիայի ժանրում։ Կիվիրյահկը հրատարակել է երեք վեպ։ Դրանցից մեկը՝ «Հնոցապանը, կամ նոյեմբեր» (էստ.՝ Rehepapp ehk november) 2008 թվականի դրությամբ վաճառվել է ավելի քան 32000 օրինակով, ինչի շնորհիվ Կիվիրյահկը դարձել է 2000-ական թվականների էստոնացի ամենահանրահայտ գրողը։ Սակայն հարցազրույցներից մեկում Կիվիրյահկը հայտարարել է, թե «հնարավոր է, որ նա այլևս ոչ մի վեպ չգրի»։
Անդրուս Կիվիրյահկի ստեղծագործությունները թարգմանվել են ռուսերեն, ֆիններեն, լատիշերեն և նորվեգերեն։ Նրա մանկական պատմվածքներից մի քանիսի հիման վրա նկարահանվել են մուլտֆիլմեր։ Կիվիրյահկի պիեսները բեմադրվում են Էստոնիայի դրամատիկական թատրոնում։ Ներկայումս թատրոնի խաղացանկում ընդգրկված են Կիվիրյահկի չորս պիեսներ։
Ընտրյալ ստեղծագործություններ՝

«Հնոցապանը, կամ նոյեմբեր» (էստ.՝ «Rehepapp, ehk, November») (2000)
«Լիմպան ու ծովահենները» (էստ.՝ «Limpa ja mereröövlid») (2004)
«Մարդը, որ գիտեր հմայական խոսքեր» (էստ.՝ «Mees, kes teadis ussisõnu») (2007)


== Ծանոթագրություններ ==


== Արտաքին հղումներ ==
Augustivalgus 3/7. Andrus Kivirähk  Archived 2011-09-12 at the Wayback Machine. — Ուրմաս Օտյոյին տված հարցազրույցը
Heinapuu Ott, Katre Kikas (2004)։ «Folk Belief or Anecdote? On the Genre Logic of Rehepapp by Andrus Kivirähk in the Context of Folklore Genres»։ Folklore (Tartu) (Institute of Estonian Language, Estonian Folklore Archives) 26: 101–112։ ISSN 1406-0957։ Վերցված է 2008 թ․ մայիսի 16 
Estonian Literature Information Centre Archived 2011-07-19 at the Wayback Machine.
Տոկիոյի մետրոպոլիտեն

Տոկիոյի մետրոպոլիտեն (ճապ.՝ 東京の地下鉄 Տո կյո նո Տիկատեցու), տարեկան ուղևորահոսքով աշխարհի արտափողոցային արագընթաց տրանսպորտի խոշորագույն համակարգը, որը կազմված է երկու խոշոր օպերատորների (Tokyo Metro և Toei) գծերից։
Մետրոի գլխավոր կայարանները կապված է հասարակական տրանսպորտի այլ համակարգերի հետ՝ գնացքների, մոնոռելսերի, Սինկանսենի և այլքի հետ։ Տոկիոյի մետրոպոլիտենի ամենաօգտագործվող կայարանը Սինձյուկուն է, որը օրական մոտավորապես 2 միլիոն ուղևոր է տեղափոխում, դառնալով «ամենազբաղված» և աշխարհի խոշորագույն կայարանը։


== Արտաքին հղումներ ==
Տոկիոյի մետրոպոլիտենի պաշտոնական կայք
Աղիլեռ

Աղիլեռ, լեռ Հայաստանի Սյունիքի մարզում, Զանգեզուրի լեռնաշղթայի հյուսիսային մասում, Սալվարդ գյուղից 1,5 կմ հյուսիս–արևելք։ Բարձրությունը 2218 մ է։


== Ծանոթագրություններ ==
Օզերյանի (գյուղ, Օլևսկի շրջան)

Անվան այլ կիրառումների համար տե՛ս՝ ՕզերյանիՕզերյանի (ուկրաիներեն՝ Озеряни), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1919 թվականին։
2001 թվականի տվյալներով Օզերյանի գյուղում բնակվում էր 341 մարդ։ Բնակավայրը զբաղեցնում է 1,5 կմ² տարածք։ Բնակչության խտությունը կազմում էր 227,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստարիե Եկիմովիչի

Ստարիե Եկիմովիչի (ռուս.՝ Старые Екимовичи), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժապավենաձև կավեր

Ժապավենաձև կավեր,  մերձսառցադաշտային լճերի նստվածքներ՝ կազմված նուրբ կանոնավոր շերտերով հերթափոխվող ամառային և ձմեռային նստվածքներից։ Համապատասխանաբար ներկայացված են ավելի խոշոր (ավազաքարա–ալևրիտային) կամ ավելի մանր (կավային) նյութով։ Շերտի զույգի հզորությունը սովորաբար մինչև 1 մմ է, բայց երբեմն հասնում է մի քանի սմ։ 
Ժապավենաձև կավերը տարածված են Բելոռուսիայում, մերձբալթյան հանրապետություններում, Սկանդինավիայում, Լեհաստանի և Գերմանիայի հյուսիսում։ Ժապավենաձև կավերի շերտերի տարեկան հաշվարկը օգտագործվում է սառցադաշտային և ետսառցադաշտային ժամանակաշրջանի երկրաբանական ժամանակագրության համար։
Ուխովեցկ

Ուխովեցկ (ուկրաիներեն՝ Уховецьк), գյուղ Ուկրաինայի Վոլինի մարզի Կովելի շրջանում։ Հիմնադրվել է 1500 թվականին։
2001 թվականի տվյալներով Ուխովեցկ գյուղում բնակվում էր 824 մարդ։ Բնակավայրը զբաղեցնում է 5561 կմ² տարածք։ Բնակչության խտությունը կազմում էր 0,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պետրովկա (գյուղ, Ստերլիտամակսկի շրջան)

Անվան այլ կիրառումների համար տե՛ս՝ ՊետրովկաՊետրովկա (ռուս.՝ Петровка, բաշկիրերեն՝ Петровка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 68 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Կանտեն լա Տուր

Սեն Կանտեն լա Տուր (ֆր.՝ Saint-Quentin-la-Tour), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Միրպուա կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09274։


== Բնակչություն ==
Համայնքի բնակչությունը 2008 թվականին կազմում էր 326 մարդ։


== Տնտեսություն ==
2007 թվականի տվյալներով 195 աշխատունակ տարիքի մարդկանցից (15-64 տարեկան) 139-ը տնտեսապես ակտիվ էին, 56-ը անգործունակ (ակտիվության ցուցանիշը 71,3 %, 1999 թվականին եղել է՝ 69,8 %)։ 139 աշխատունակ բնակիչներից 124-ը աշխատում էին (69 տղամարդ և 55 կին), անաշխատանք էին 15-ը (4 տղամարդ և 11 կին)։ 56 անգործունակ մարդկանցից 12-ը աշակերտներ կամ ուսանողներ են, 22-ը թոշակառու, 22-ը անաշխատունակ էին այլ պատճառներով։


== Տեսարժան վայրեր ==
Եկեղեցի՝ Queille (XIII դար)
Շատո (XII դար)


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Կանտեն լա Տուր» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-4 
«Սեն Կանտեն լա Տուր» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Մոտաֆոլոնե

Մոտաֆոլոնե (իտալերեն՝ Mottafollone) կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 1515 մարդ, բնակչության խտությունը կազմում է 51 մարդ/կմ²։ Զբաղեցնում է 30 կմ² մակերես տարածք։ Փոստային ինդեքսն է՝ 87010։ Հեռախոսային կոդը՝ (+39) 0981։


== Արտաքին հղումներ ==
http://www.santicello.org/ Archived 2010-07-22 at the Wayback Machine.


== Ծանոթագրություններ ==
Աստերոիդների ցանկ (167401-167500)

Աստերոիդների ցանկ (167301-167400)  • Աստերոիդների ցանկ  • Աստերոիդների ցանկ (167501-167600)
 Աստերոիդների ցանկ (167301-167400)  • Աստերոիդների ցանկ  • Աստերոիդների ցանկ (167501-167600)
Քիմ Չևոն

Քիմ Չևոն (անգլ.՝ Kim Chae-won, կորեերեն՝ 김채원, օգոստոսի 1, 2000(2000-08-01), Սեուլ, Հարավային Կորեա), հարավկորեացի երգչուհի, հարավկորեական Le Sserafim գըրլ բենդի լիդեր։ Նա նաև հանդիսանում է IZ*ONE ժամանակավոր գըրլ բենդի նախկին անդամը։


== Վաղ կյանք և կրթություն ==
Ծնվել է 2000 թվականի օգոստոսի 1-ին Սեուլի Գանգնամ թաղամասում, Հարավային Կորեա։ Նրա մայրը թատրոնի դերասանուհի Լի Ռանհին է։ Ունի ավագ քույր։ Չևոնը հաճախել է Seoul Poi Elementary School, Guryong Middle School և Gaepo High School դպրոցները։ Հետագայում տեղափոխվել է Hanlim Multi Art School դպրոցը, որն էլ ավարտել է 2019 թվականին։ 2012 թվականին ելույթ է ունեցել KBS World հեռուստաալիքի՝ Կորեայի մանկական երգի մրցույթին։


== Կարիերա ==


=== 2018–2021: Produce 48 և Iz*One ===

2018 թվականին Չևոնը մասնակցել է Mnet հեռուստաալիքի «Produce 48» գոյատևման նախագծին՝ Կվոն Ըն Բիի, ինչպես նաև Rocket Punch խմբի անդամներ Սույունի և Սոհիի հետ միասին ներկայացրել է Woollim Entertainment լեյբլը։ Նախագծին մասնակցելուց առաջ նա 11 ամիս թրեյնինգներ է անցել Woollim Entertainment-ում։ Նա 238,192 ձայնով զբաղեցրել է շոուի 10-րդ հորիզոնականը, ինչը նրան հնարավորություն է տվել նույն լեյբլի անդամ Կվոն Ըն Բիի հետ դեբյուտ կատարել IZ*ONE ժամանակավոր գըրլ բենդում։ Չևոնը պաշտոնապես դեբյուտ է կատարել 2018 թվականի հոկտեմբերի 29-ին՝ «Color*Iz» մինի ալբոմով և վերջինիս «La Vie en Rose» գլխավոր սինգլով։
2020 թվականին Չևոնն առաջին անգամ հիշատակվել է որպես երգահան՝ գրելով «Oneiric Diary» մինի ալբոմի «With*One» և «Pretty» երգերը։ Նա նաև հիշատակվել է որպես IZ*ONE-ի վերջին՝ «One-reeler / Act IV» մինի ալբոմի «Slow Journey» երգի տեքստի և երաժշտության հեղինակ։
2021 թվականի մարտին Չևոնը մասնակցել է «King of Mask Singer» նախագծին և ներկայացել է «Formosan Deer» անվամբ։ Մարտի 13-ին և 14-ին տեղի է ունեցել IZ*ONE-ի վերջին համերգները։ Խմբի պայմանագրի ժամկետը պաշտոնապես լրացել է 2021 թվականի ապրիլի 29-ին։
IZ*ONE-ի լուծարումից հետո նա վերադարձել է Woollim Entertainment։ Նա և Կվոն Ըն Բին միասին մասնակցել են «Esquire Magazine», «Indeed Magazine» և «Singles Magazine» ամսագրերի մի քանի նկարահանումներին։


=== 2022–ներկա։ Դեբյուտը Le Sserafim-ում ===

2022 թվականի մարտի 14-ին Source Music լեյբլը հայտարարել է, որ Չևոնը և IZ*ONE-ի նախկին անդամ Սակուրա Միյավակին բացառիկ պայմանագիր են կնքել ընկերության հետ և պատրաստվում են դեբյուտ կատարել լեյբլի նոր՝ Le Sserafim գըրլ բենդում։
Ապրիլի 7-ին Չևոնը ներկայացվել է որպես խմբի չորրորդ անդամ և լիդեր։ Նա խմբի հետ դեբյուտ է կատարել 2022 թվականի մայիսի 2-ին՝ «Fearless» մինի ալբոմով։


== Սկավառակագրություն ==


=== Որպես երգահան ===


== Ֆիլմագրություն ==


=== Ֆիլմեր ===


=== Հեռուստատեսային շոուներ ===


=== Վեբ շոուներ ===


=== Երաժշտական տեսահոլովակներ ===


== Ծանոթագրություններ ==
Փոքրիկ Ջրարջը

«Փոքրիկ Ջրարջը» (ռուս.՝ Крошка Енот), 1974 թվականի սովետական մուլտիպլիկացիոն ֆիլմ, որը նկարահանվել է Լիլիան Մուրի «Փոքրիկ Ջրարջը և նա, ով նստում է լճում» (անգլ.՝ Little Raccoon and the thing in the pool) հեքիաթի հիման վրա։


== Սյուժե ==
Փոքրիկ Ջրարջի ծնունդն է։ Մայրիկը տալիս է նրան առաջադրանք․ «Միայնակ, մթության մեջ գնալ լճի մոտ և քաղել քաղցր բոշխ ընթրիքի համար»։ Փոքրիկը խանդավառությամբ գնում է մոր ցույց տված արահետով, բայց ինչքան նա հեռանում է տանից, այնքան ավելի է վախենում։ Վերջապես նա հանդիպում է կապիկին և կապիկը նրան վախեցնում է լճակում նստած Ինչ-որ մեկի մասին պատմությունով, բայց փոքրիկն ինքնավստահ քայլում է առաջ։
Հասնելով լճակին՝ վախեցած փոքրիկը փորձում է խոսել «Ինչ-որ մեկի» հետ, բայց ոչ մի պատասխան չի ստանում։ Կռանալով ջրի վրա՝ նա տեսնում է «Նրան», սարսափելի դիրք է ընդունում և, իր արտացոլանքից վախեցած,  խուճապահար հետ է վազում։ Ճանապարհի կեսին նա կրկին տեսնում է կապիկին, և պարզվում է, որ փոքրիկ Ջրարջը լճակի մեջ  տեսել է «չար ջրարջի», իսկ կապիկը պատմում է, որ տեսել է «չար կապիկի»։ Ընկերները եզրակացնում են, որ «նրանք» երկուսով են նստում լճակում։ Կապիկը Ջրարջին խորհուրդ է տալիս փայտ վերցնել, որպեսզի վախեցնի «Նրան, ով․․․», արդյունքում փոքրիկը վախենում է ավելի շատ և այս անգամ վազում է մինչև տուն։
Իր վախերի ու տպավորությունների մասին պատմելով մորը՝ փոքրիկն նրանից խորհուրդ է ստանում․ ժպտա «Նրան, ով»։ Հաղթահարելով անվստահությունը՝ Ջրարջը այդպես էլ անում է։ Փոքրիկի արտացոլանքը ժպտում է նրան ի պատասխան։ Ինքնըստինքյան արդեն նա չի վախենում և հանգիստ քաղում է բոշխերը ու գնում տուն։ Ճանապարհին նա կրկին հանդիպում է Կապիկին և պատմում է նրան իր գաղտնիքը, թե ինչպես կարելի է ընկերանալ «Նրա հետ, ով․․․», և Կապիկը արագ գնում է լճակի մոտ։
Գիշերը դառնում է ցերեկ, և բարեկամները ուրախ գնում են՝ միասին երգելով։


== Ստեղծողներ ==
Սցենարի հեղինակ՝ Մարգարիտա Դոլոտցևա
Ռեժիսոր՝ Օլեգ Չուրկին
Բեմադրող նկարիչ՝ Վյաչեսլավ Նազարուկ
Օպերատոր՝ Ալեքսանդր Պեկար
Կոմպոզիտոր՝ Վլադիմիր Շաինսկի
Երգի տեքստի հեղինակ՝ Միխայիլ Պլյացկովսկի
Հնչյունային օպերատոր՝ Վիտալի Ազարովսկի
Նկարիչներ-մուլտիպլիկատորներ՝ Ֆաինա Եպիֆանովա, Բորիս Չանի, Ելենա Վերշինինա, Անտոնինա Ալյոշինա, Գալինա Չերնիկովա, Ալեքսանդր Սաչկար, Լ․ Ռիբչևսկայա, Իրինա Բելովա, Մստիսլավ Կուպրաչ
Դերերը հնչյունավորել են՝ Կլարա Ռումյանովա - Ջրարջ, Մարիա Վինոգրադովա- Կապիկ, Կ․ Կուզմինա- Ջրարջի Մայրիկ
Մոնտաժող՝ Մարինա Տրուսովա
Խմբագիր՝ Վալերիա Կանովալովա


== Թողարկում տեսաերիզով ==
Մուլտֆիլմը բազմիցս հրապարակվել է DVD-ով մուլտֆիլմերի հավաքածուներում․

«Փոքրիկ Ջրարջ» Մուլտֆիլմերի ժողովածու № 14 (Престиж Студио-М)
«Կենդանաբանական այգում վերանորոգում է» Մուլտֆիլմերի ժողովածու (Крупный план)
«Փոքրիկ Ջրարջ» Մուլտֆիլմերի ժողովածու (Տվիկ-Լիրեկ)
«Ամենափոքրերի համար» Մուլտֆիլմերի ժողովածու «Էկրան» ՍՄ
«Սիրելի երգեր» «Էկրան» ստեղծագործական միության մուլտֆիլմեր
«Հյուր հեքիաթի մոտ» թողարկում 3. Մուլտֆիլմերի ժողովածու (Крупный план)


== Ծանոթագրություններ ==


== Գրականություն ==
Псой Короленко (2011-09-22)։ «Песнь песней: Крошка Енот»։ Русский журнал։ Վերցված է 2016-10-28 
Долотцева Маргарита Крошка Енот. — Яблоко, 2013. — 16 с. — (Мультсказка). — ISBN 978-5-94707-088-0


== Արտաքին հղումներ ==
«Փոքրիկ Ջրարջ»(անգլ.) ֆիլմը Internet Movie Database կայքում
«Էկրան» Ստեղծագործական միավորում
Ցարնիկվայի շրջան

Ցարնիկվայի շրջան (լատիշ․՝ Carnikavas novads), վարչա-տարածքային միավոր Լատվիայի Հանրապետության կենտրոնական մասում՝ Վիդզեմե տարածաշրջանում։ Շրջանի վարչական կենտրոնն է Ցերնիկավա գյուղը, վոլոստների բաժանում չունի։ Շրջանը ստեղծվել է 2009 թվականի հուլիսի 1-ին։ Տարածքը կազմում է 80,2 կմ²։ Սահմանակից է Ռիգայի, ինչպես նաև Գարկալնեի, Ադաժի և Սաուլկրաստիի շրջանների հետ։


== Բնակչություն ==
2011 թվականի Լատվիայի բնակչության մարդահամարի արդյունքներով ազգային կազմն էր՝


== Ծանոթագրություններ ==


== Արտաքին հղումներ ==
Շրջանի պաշտոնական կայքը (լատիշերեն)
Էլվիրա Ավագյան

Էլվիրա (Էլլա) Վիկտորովնա Ավագյան (ռուս.՝ Эльви́ра (Э́лла) Ви́кторовна Авакя́н, հունիսի 27, 1947(1947-06-27), Ամերևո (գյուղ, Կոլոմենսկի շրջան), Q14501143?, Կոլոմենսկի շրջան, Մոսկվայի մարզ, ՌԽՖՍՀ, ԽՍՀՄ),  խորհրդային նկարիչ-մուլտիպլիկատոր, բեմադրող նկարիչ, մուլտֆիլմերի սցենարիստ և ռեժիսոր։


== Կենսագրություն ==
1967 - ավարտել է Մոսկվայի գեղարվեստի տարածաշրջանային ուսումնարանը,
1973 - ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի գեղարվեստի ֆակուլտետը,
1973-1978 - «Սոյուզմուլտֆիլմ» ստուդիայի նկարիչ-մուլտիպլիկատոր,
1978- 1991 - «Հայֆիլմ» ստուդիայի մուլտֆիլմերի ռեժիսոր և նկարիչ,
1992 - «Սոյուզմուլտֆիլմ» ստուդիայի ռեժիսոր։


== Ֆիլմագրություն ==


=== Ռեժիսոր ===
1979 - «Կախարդական ծիածան»
1980 - «Ծանոթ դեմքեր»
1986 - «Հսկան, ով երազում էր ջութակ նվագել»
1987 - «Սովորական, վտանգավոր արկած»
1992 - «Փղի մեծ ճակատամարտը կետի դեմ»
1993 - «Ուրախ կարուսել № 26. Եթե քարը նետենք վերև»
1995 - «Ուրախ կարուսել № 28. Բիգելո աղջնակը կամ ծամոնի պատմություն»
2000 - «Ուրախ կարուսել № 32. Աշխարհում ի՞նչ չկա»
2001 - «Ուրախ կարուսել № 33. Թռչողը»
2003 - «Ասպետական սիրավեպ»
2005 - «Տոնածառի գողերը»
2008 - «Գեղեցիկ գորտը»
2012 - «Ուրախ կարուսել № 34. Ինչպե՞ս է ճչում կոկորդիլոսը»


=== Բեմադրող նկարիչ ===
1976 - «Մանկական ալբոմ»


== Փառատոներ և մրցանակներ ==
2002 - «Սուզդալ-2002» անիմացիոն ֆիլմի ռուսական բաց փառատոն, Ժյուրիի դիպլոմ` «Թռչողը» ֆիլմի համար (ռեժիսոր Էլլա Ավագյան)` որպես երեխաների համար առավել գրավիչ ֆիլմ։
2013 - XXII Միջազգային «Ոսկե դյուցազն» կինոֆորումի «Անիմացիոն ֆիլմեր» մրցույթի դիպլոմ՝ «Գեղարվեստական ներդաշնակ լուծման համար» («Ինչպես է ճչում կոկորդիլոսը» մուլտֆիլմ, ռեժիսոր` Էլվիրա Ավագյան)։


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — 816 с. — 3 000 экз. — ISBN 5-9265-0319-4 . с.47-48.


== Ծանոթագրություններ ==


== Արտաքին հղումներ ==
Elvira Avakyan Internet Movie Database կայքում
Авакян Эльвира Викторовна на Аниматор.ру
Ոսպով ապուր

Ոսպով ապուր, ոսպից պատրաստված ապուր։ Այն կարող է լինել բուսական կամ ներառել միս, ինչպես նաև կարող է ներառել դարչնագույն, կարմիր, դեղին, կանաչ կամ սև ոսպ՝ կեղևով կամ առանց դրա։ Մաքրված դեղին և կարմիր ոսպերը քայքայվում են եփելու ընթացքում՝ դառնալով թանձր ապուր։ Այն հիմնական սնունդ է ամբողջ Եվրոպայում, Լատինական Ամերիկայում և Մերձավոր Արևելքում։


== Պատմություն և գրականություն ==
 
Ոսպը հայտնաբերվել է Հունաստանի Ֆրանչի քարանձավի պալեոլիթյան և մեզոլիտիկ շերտերում (9 500-ից մինչև 13 000 տարի առաջ), Սիրիայում Մուրեյբեթի և Թել Աբու Հուրեյրայի մեզոլիտի վերջում, ինչպես նաև մ. թ. ա. 8000 տարի թվագրվող վայրերում, Երիխոնի շրջանում։ Արիստոփանեսն այն անվանել է «ամենահամեղ ուտեստներից»։
Ոսպով ապուրը նշված է Աստվածաշնչում։ Ծննդոց 25։ 30-34-ում Եսավը պատրաստ է հրաժարվել իր առաջնեկությունից՝ իր եղբոր՝ Հակոբի պատրաստած անուշահոտ կարմիր ոսպով ապուրի համար։ Հրեական ավանդույթի մեջ ոսպով ապուրը մատուցվում է սգո ժամանակ. ոսպի կլորությունը խորհրդանշում է կյանքի ամբողջական ընթացքը։


== Տեսակներ ==
Ոսպի ապուրը կարող է ներառել բանջարեղեն, ինչպիսիք են գազարը, կարտոֆիլը, նեխուրը, մաղադանոսը, լոլիկը, դդումը, հասած սոսին և սոխը։ Ընդհանուր բուրավետիչներն են սխտորը, դափնու տերևը, չամանը, ձիթապտղի յուղը և քացախը։ Երբեմն այն զարդարված է չորահացով կամ թակած խոտաբույսերով կամ կարագով, ձիթապտղի յուղով, սերուցքով կամ մածունով։ Հնդկական ոսպով ապուրը պարունակում է մի շարք անուշաբույր համեմունքներ։ Մերձավոր Արևելքում կիտրոնի հյութի ավելացումը տալիս է սուր համ և նվազեցնում է ուտեստի ծանրությունը։ Եգիպտոսում ապուրը սովորաբար պատրաստում են պյուրեով նախքան մատուցելը և ավանդաբար օգտագործում են ձմռանը։


== Սննդարարություն ==

Ոսպով ապուրը ճանաչվում է որպես բարձր սննդարար, սպիտակուցի, դիետիկ մանրաթելերի, երկաթի և կալիումի լավ աղբյուր։


== Տես նաև ==
Ապուրների ցանկ
Դալ, հնդկական ոսպի պատրաստում
Էզոգելին ապուր, թուրքական ոսպով ու ցորենով ապուր
Հալիմ, ապուր ցորենով, գարիով, ոսպով և մսով
Ոլոռով ապուր


== Ծանոթագրություններ ==


== Արտաքին հղումներ ==
Lentil soup recipe on allrecipes.com Archived 2012-07-09 at the Wayback Machine.
Lentil soup recipe on en.recidemia.com
Turkish Red Lentil Soup (Kirmizi Mercimek Corbasi) recipe
Vegan lentil soup recipe on cookieandkate.com
Վիկսենգա

Վիկսենգա (ռուս.՝ Виксеньга), գետ Ռուսաստանում, հոսում է Պուդոժսկի շրջանում և Կարելական ինքնավար հանրապետությունում։ Հոսում է սկսած Կոլոդա լճից մինչև Ուստ գետ գյուղի մոտ։ Գետաբերանը տեղակայված է Կոլոդա գետի աջ ափին՝ 54 կմ հեռավորության վրա։ Գետի երկարությունը 3,3 կմ է, ավազանի տարածքը 163 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Վոդլա, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100412102000016746
Հիդրոլոգիական ուսումնասիրությունների կոդը - 102001674
Ավազանի կոդը - 01.04.01.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շելիֆ

Շելիֆ (արաբ․՝ وادي الشلف‎‎‎), Ալժիրի ամենաերկար գետը, որը հոսում է դեպի Միջերկրական ծով։
Սահարայի Ատլասում սկիզբ առնող գետի երկարությունը Սեբագա ակունքից կազմում է 725 կմ։ Ջրահավաք ավազանի մակերես կազմում է մոտ 35000 կմ²։ Հատելով Տուիլի բարձրավանդակնը, որտեղ ձևավորում է ճահիճների և ցեխոտ ջրամբարների շղթա, գետը կորցնում է հոսքի մեծ մասը, հետո նրան է միանում է Նահր Վասել վտակը։  Ապա գետը կտրուկ փոխում է իր ուղղությունը դեպի հյուսիս և հոսում է Թել-Ատլասի խորը կիրճով։ Հեմիս Միլյանա քաղաքից 24 կիլոմետր արևելք Շելիֆը թեքվում է արևմուտք և Միջերկրական ծովի ափին զուգահեռ հոսում լեռնաշղթաների մջով։ Մոստագանեմից 13 կիլոմետր հյուսիս թափվում է Միջերկրական ծով։
Գետի մոտ գտնվում են Հեմիս Միլյանա, Այն Դեֆլա և էշ Շելիֆ քաղաքները։
Ամռանը ջրի ծախսը կազմում է մոտ 1 մ³/սմ, իսկ ձմեռային անձրևներից հետո կարող է հասնել 1000-5000 մ³/սմ։ Գետի վրա կառուցված են հիդրոէլեկտրակայան և ջրամբար։ Շելիֆ գետի ջուրը օգտագործվում է նաև ոռոգման համար։ Շելիֆի հովտում զարգացած է ցիտրուսային բույսերի, խաղողի և բամբակի գյուղատնտեսությունը։


== Ծանոթագրություններ ==


== Արտաքին հղումներ ==
Phytoplankton Population Dynamics in Three West Algerian Rivers: I – The River Cheliff and its Tributary, the River Mina Archived 2010-12-03 at the Wayback Machine..pdf
Շելիֆ
Կատարյալ մատ

Կատարյալ մատ, շախմատում և շախմատային կոմպոզիցիայում՝ ճիշտ մատի տարատեսակ։ Կատարյալ մատին մասնակցում են խաղատախտակի վրա գտնվող բոլոր խաղաքարերն ու զինվորները, իսկ գրոհի ենթարկված արքայի շուրջ բոլոր ազատ դաշտերը մրցակցի հարվածի տակ են ուղիղ մեկ անգամ կամ զբաղված են սեփական խաղաքարերով կամ զինվորներով։ 
Ամերիկայի Միացյալ Նահանգներում լույս է տեսնում The Ideal Mate Review ամսագիրը, որը մասնագիտացած է կատարյալ մատով ավարտվող շախմատային կոմպոզիցիաներում։


== Տես նաև ==
Մաքուր մատ
Խնայողական մատ
Ճիշտ մատ


== Ծանոթագրություններ ==


== Գրականություն ==
Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 181. — 621 с. — 100 000 экз. — ISBN 5-85270-005-3.
Словарь терминов шахматной композиции / М. Б. Басистый. — К.: Книга, 2004. — С. 145. — 624 с. — ISBN 966-96424-0-1.
1119

1119 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1119 թվականն է, 
XII դարի 19-րդ տարին։
Չերման

Չերման, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Քղի քաղաքից 27 կմ հյուսիս-արևելք, Բյուրակն գետի աջ ափին։


== Պատմթույուն ==
Բացի 10 հայերից բոլորը բնաջնջվել են 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 50 տուն հայ բնակիչ։


== Տնտեսություն ==
Բնակչության մասին հիմնական զբաղմունքը անասնապահություն, հողագործություն և արհեստներն էր։


== Պատմամշակութային կառույցներ ==
Չերմանն ուներ Ս. Գևորգ եկեղեցի, որը թալանվել և ավերվել է 1895 թվականի հայերի կոտորածի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մոլլա-Հասան Վերին

Մոլլա-Հասան Վերին, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Անարզաբայի դաշտ

Անվան այլ կիրառումների համար տե՛ս՝ Անարզաբա (այլ կիրառումներ)Անարզաբա, դաշտ Կիլիկիայում, Պիռամոս գետի հովտում։ Գրականության մեջ երբեմն այդպես են անվանում Սիս քաղաքի շրջակայքը։


== Ծանոթագրություններ ==
Խոժոռնի

Խոժոռնի, միջնադարյան բերդ-բնակավայր Գուգարքի Ծոբոփոր գավառում, այժմյան Խոժոռնի (Վրաստան, Մառնեուլի շրջանում) հայաբնակ գյուղի տեղում, Բերդաձորից հյուսիս։ XI դարից պատկանել է Զաքարյաններին, եղել նրանց տոհմական և հոգևոր կենտրոնը։ Գյուղի անվան ծագումը շատ պատմաբանաներ՝ Գառնիկ Շախկյան, Եղիշե Սահակյան և այլն կապում են Հայկ Նահապետի որդու՝ Խոռի անվան հետ։ Ըստ Խորենացու, Խոռը Հայկ նահապետի որդին էր, Խոռի սերունդը կոչվեց Խոռխոռունիներ, որոնք հայտնի իշխանական տոհմի անվանումն է։ Ըստ ավանդության Խոռը հիմնվեց Հայաստանի հյուսիսում, կառուցեց մի ավան որը կրեց նրա անունը՝ Խոռ։ Այն հետագայում դարձավ Խոժոռնի։ Խոռի անվան հետ է կապվում նաև Խոժոռնիից ոչ այնքան հեռու գտնվող Խորակարետ հոյակերտ վանքը, որը հնում կրել է տարբեր անուններ՝ Խոռակերտ, Խոռի վանք, Խոռխոռակերտ և այլն։
Այժմյան Խոժոռնիում պահպանվել են միանավ (բլրի վրա) և խաչաձև՝ զույգ ավանդատներով գմբեթավոր (XI դար) եկեղեցիները։ Գմբեթավոր եկեղեցին գտնվում է խոժոռնի գյուղի եզրին, հայ-վրացական ներկայիս սահմանից ոչ այնքան հեռու։ Կառուցված է խոշոր, կիսամշակ բազալտ քարերով։ Պատերի շարվածքում օգտագործվել են վաղ միջնադարի բարձրարվեստ քանդակազարդ կոթողներ։ Արևելյան ճակատին, բեմի լուսամուտի վերևում, կա կտիտորական բարձրաքանդակ՝ եկեղեցու մանրակերտը ձեռքերին բռնած իշխանի և եպիսկոպոսի պատկերով։ Եկեղեցուց ոչ հեռու անհատ նշանակությամբ քառակողմ մի շինություն կա, որը կարող էր լինել հոգևոր ծառայությունն իրականացնողի կացարանը։ Ցավոք 90-ականներին անհատ մարդիկ պատերից քերել են հայերեն արձանագրությունները, փոքրածավալ որմնաքանդակները։ եկեղեցու դեմ հանդիման, Հայաստանի Հանրապետության տարածքում, անտառի մեջ է  գտնվում Խոժոռնիի ամրոցը։  Խոժոռնի գյուղի մոտ պահպանվել են նաև հին խաչքարեր։


== Գրականություն ==
Հովսեփյան Գ., Նյութեր և ուսումնասիրություններ հայ արվեստի և մշակույթի պատմության, պրակ 2, Նյու Յորք, 1944, էջ 71 - 72։
Տազովսկի շրջան

Տազովսկի շրջան (ռուս.՝ Тазовский район), մունիցիպալ շրջան Ռուսաստանի Դաշնության Յամալ-Նենեցյան ինքնավար օկրուգում։
Ստեղծվել է 1930 թվականին։ Վարչական կենտրոնը՝ Տազովսկիյ։


== Աշխարհագրություն ==
Շրջանի տարածքի մակերեսը կազմում է 174343,92 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17598 մարդ։ Բնակչության խտությունը կազմում էր 0,1 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աստերոիդների ցանկ (261501-261600)

Աստերոիդների ցանկ (261401-261500)  • Աստերոիդների ցանկ  • Աստերոիդների ցանկ (261601-261700)
 Աստերոիդների ցանկ (261401-261500)  • Աստերոիդների ցանկ  • Աստերոիդների ցանկ (261601-261700)
Ժողովածու (686)

Ժողովածու (686), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 686 թվի տակ։ Ձեռագիրը գրվել է 17-րդ դարում Անտոն գրիչի կողմից։ Գրված է թղթի վրա, որը ունի 21×14,5 չափս։ Ձեռագիրը կազմված է 231 թերթից։ Գրված է միասյուն, նոտրգրով։ Ունի լուսանցազարդ մանրանկարներ։ Պահպանակը ունի 4 էջ, գրված է՝ մագաղաթի վրա՝ ուղղագիծ երկաթադրով։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ 78ա։


== Բովանդակություն ==
Յովհ. Կլեմաքսի Սանդուխք գիրք։
Վարդանայ Ի Հարանց վարուց։
Խօսք Պոփնոտիոսի։
Խրատք (Եւագր, Վարդ. Այգեկցի, Վարդ. Արեվելցի, Գր. Լուսավորիչ, Յովհ. Ոսկեբերան, անանունք)։
Վարք հարցն եգիպտացոց։
Վարք Ապաուրայ, Արասու, Պեղենոսի, Կուսին Մարիամու, Դանիէլի և Կուսանացն։
Տեսութիւն և մարգարէութիւն ի վերայ Քաղկեդոնի ժողովոյն։
Քարոզք։
Վասն ուրախարար սգոյ։


== Ծանոթագրություններ ==
Օմար Նաբեր

Օմար Քրիմ Նաբեր (սլովեն.՝ Omar Naber; հուլիսի 7, 1981(1981-07-07), Լյուբլյանա, Սլովենիայի Սոցիալիստական Հանրապետություն, ՀՍՖՀ), սլովենացի երգիչ։ 2005 և 2017 թվականների «Եվրատեսիլ» երգի մրցույթում Սլովենիայի ներկայացուցիչն է եղել։


== Կենսագրություն ==
Օմար Նաբերը լայնածավալ հայտնիթյուն է ստացել  2004 թվականի դեկտեմբերի 5-ին հաղթելով «Bitka talentov» երիտասարդ տաղանդերի շոուին։ Նույն տարվա վերջում կայացել է իր առաջին երգի՝ «Vse, kar si želiš», ներկայացումը։ 2005 թվականին ընդունել է «EMA» ազգային մրցույթի  մասնակցությունը։ «Stop» սլովեներեն երգը իրեն հաղթանակ է բերել և հնարավորություն է տվել ներկայանալ «Եվրատեսիլ 2005 երգի մրցույթին»։ Մրցույթի կիսաեզրափակչում Օմարը ստացել է 69 բալ, և զբաղեցրել է 12-րդ տեղը, եզրափակիչ չի անցել։ 2005 թվականի փետրվարին ձայնագրել է իր առաջին ալբոմը՝ «Omar»։ 2011 թվականին նա նորից պայքարել է «Եվրատեսիլի»  ուղեգրի համար։ «EMA» ազգային կոնկուրսի համար նա պատրաստել է «Bistvo skrito je očem» երգը, բայց եզրափակչի մասնակիցների շարքում չի հայտնվել։ 2012 թվականի մայիսին Օմարը մտել է ազգային ժյուրիի կազմի մեջ, որոնք գնահատել են «Եվրատեսիլ 2012 երգի մրցույթ»-ի մասնակիցների ելույթները։ Սեպտեմբերին նա ընդունել է «Slovenska popevka» մրցույթի 50-ամյակի մասնակցությանը։ «Sedem dni» երգի երաժշտությունը Օմարը ինքն է գրել, տեքստը՝ Թինա Մուցը (Tina Muc), իսկ գործիքավորումը՝ Լոիզե Քրաինչանը (Lojze Krajnčan)։ Վիճակագրության արդյունքով երգիչին 10-րդ տեղն է բաժին ընկել՝ ելույթ ունենալու համար։ Հեռուստադիտողի քվեների ավարտից հետո հայատարարել են հաղթողներին, նրանք էին Նուշա Դերենդան և Մարկո Վոզելը (Marko Vozelj)՝ «Naj nama sodi le nebo» երգով, Օմարը զբաղեցրել է նախավերջին 13 տեղը։


== Դիսկագրություն ==


=== Ալբոմներ ===
2005 թվականի փետրվար՝ «Omar»
2005 թվականի մայիս՝  «Omar MC»


=== Սինգլներ ===


=== Видеоклипы ===


== Մրցանականեր և նվաճումներ ==


== Ծանոթագրություն ==
Սթիվեն Քանդարյան

Սթիվեն Քանդարյան (20-րդ դար, Ուեսթ Հարթֆորդ, Հարտֆորդ շրջան, Կոնեկտիկուտ, ԱՄՆ), ազգությամբ հայ ամերիկացի գործարար, աշխարհի ամենահարուստ հայը, համաշխարհային ապահովագրական MetLife հոլդինգի նախագահ, ղեկավար և գլխավոր գործադիր տնօրեն։ Նա հոլդինգի նախագահ և ԳԳՏ է դարձել 2011 թվականի մայիսի 1-ին, իսկ ղեկավար՝ 2012 թվականի հունվարին՝ փոխարինելով պաշտոնից հեռացած Ռոբերտ Հենրիկսոնին։


== Կյանք և կարիերա ==
Քանդարյանը մեծացել է Կոնեկտիկուտ նահանգի Արևմտյան Հարթֆորդ քաղաքում, Լիլիան և Ալբերտ Քանդարյանների ընտանիքում։ Ավարտել է Կոնեկտիկուտում Վիլյամ Հ. Հոլլ բարձրագույն դպրոցը, այնուհետև որոշ գործունեությամբ է զբաղվել մասնավոր ձեռնարկությունում, այդ թվում որպես հիմնադիր «Orion Partners»-ում և գործադիր տնօրեն «Pension Benefit Guaranty Corporation»-ում։ Նա Դեյմոն Ռունյոնի անվան քաղցկեղի հետազոտության հիմնադրամի խորհրդի անդամ, Ֆինանսական ծառայությունների ֆորումի և Նյու Յորքի տնտեսական ակումբի անդամ է։ Քանդարյանը Քլարքի համալսարանում ստացել է արվեստի բակալավրի, Ջորջթաունի համալսարանի իրավունքի դպրոցում՝ իրավագիտության մասնագետի, Հարվարդի համալսարանի բիզնես դպրոցում՝ բիզնեսի կառավարման մագիստրոսի աստիճան։


=== MetLife ===
Մինչ MetLife-ի գլխավոր գործադիր տնօրեն դառնալը Քանդարյանը 2005 թվականի ապրիլից ընկերության գլխավոր ներդրումային պատասխանատուն էր։ Որպես ԳՆՊ, Քանդարյանը վերահսկում էր մի շարք նախաձեռնություններ, որոնք ամրապնդեցին MetLife-ի ներդրումային պորտֆելը։


== Ծանոթագրություններ ==
Հավա նագիլա

Հավա նագիլա (եբրայերեն՝ הבה נגילה‎, թարգ.՝ «եկեք ուրախանանք») հրեական երգ, որը գրել է 1918 թվականին ֆոլկլորի հավաքող Աբրահամ Ցվի Իդելսոնը հին հասիդյան մեղեդու հիման վրա՝ Բալֆուրի դեկլարացիայից հետո, երբ Մեծ Բրիտանիան օժանդակեց հրեաների ներգաղթը Պաղեստին և պատրաստակամություն հայտնեց սատար կանգնել գրեթե ամբողջությամբ արաբաբնակ Պաղեստինում հրեական օջախի ստեղծմանը։ Երաժշտության հեղինակը հայտնի չէ, սակայն համարվում է, որ այն գրել է Արևելյան Եվրոպայի մի անհայտ կլեզմեր 19-րդ դարի կեսից ոչ շուտ։
Դա առաջին երգն է՝ ժամանակակից եբրայերենով։ Վերջինս նոր ստեղծվող լեզու էր, որի բնօրինակ նախորդով՝ հին եբրայերենով, չէին խոսում մոտ 2000 տարի. այն դարձել էր միայն կրոնական լեզու։
Հավա նագիլան կատարվում է տարբեր տոների ժամանակ, հիմնականում հարսանիքներին և Բար Միցվաներին։ Երգը այնքան հայտնի է և սիրված հրեա ժողովրդի կողմից, որ այն համարվում է ժողովրդական։ Երգը այն աստիճան հայտնի է հրեական համայնքում, որ այն համարում են «ժողովրդական»։ Փոփ-մշակույթում երգի մեղեդին օգտագործվում է որպես «հրեա» բառի փոխանուն։


== Խոսքեր ==


== Ծանոթագրություններ ==


== Արտաքին հղումներ ==
Hava Nagila's Long, Strange Trip Archived 2009-05-27 at the Wayback Machine.
Hora Music, How do you sing and dance Hava Nagila Lyrics and steps.
Ո՞վ է գրել Հավա նագիլան
Հավա նագիլա
Discogs search for other remakes of Hava Nagila
Historical research includes first recording of Hava Nagila Archived 2009-09-07 at the Wayback Machine.
Romani version of Hava Nagila (Aven, rromalen) Archived 2017-02-07 at the Wayback Machine.
Հավա նագիլա. դա ի՞նչ է Archived 2013-01-16 at the Wayback Machine.
59

59 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 59 թվականն է, 
I դարի 59-րդ տարին։


== Դեպքեր ==


== Ծնունդներ ==


== Մահեր ==
(9280) Սթիվենջոյ

(9280) Սթիվենջոյ (անգլ.՝ Stevenjoy), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,467078 ա. մ., առավելագույնը մոտենում է 2,0593 ա. մ. հեռավորության վրա և հեռանում 2,8748 ա. մ.։ Արեգակի շուրջ մեկ ամբողջական պտույտ է կատարում 1415,38 երկրային օրվա ընթացքում, իր ուղեծրով շարժվելով միջինում 0,254349 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9280) Սթիվենջոյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տուֆաշենի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Տուֆաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 5 հուշարձան (9 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Լոռի (հեռուստաընկերություն)

Անվան այլ կիրառումների համար տե՛ս՝ Լոռի (այլ կիրառումներ)ԼոռիTV, Վանաձորի ոչ պետական հեռուստառադիոընկերություն, հիմնվել է 1995 թվականին Վանաձորում։ Եթեր է հեռարձակվում Վանաձորի տարածքում։ 2008 թվականին «Լոռի հեռուստառադիոընկերությունը անդամակցել է «Սիրկոմ ռեգիոնալ հեռարձակողների եվրոպական ասոցիացիային։ Պոտենցիալ հեռուստադիտողների թիվը շուրջ 100.000 է։ 


== Հաղորդումներ ==
«Մունետիկ» (լրատվական)
«Անդրադարձ» (լրատվական)
«Եր¨ակ։ Իսկ «Պատասխան»
«Ինքնակառավարում»
«Եվա»
«Խաչմերուկ»
«Ընդդեմ կոռուպցիայի»
«Շախմատային Լոռի»
«Ֆուտբոլային Լոռի»
«Գիտելիքի տեղեկատու»
«Առողջ հասարակություն»


== Արտաքին հղումներ ==
Պաշտոնական կայք
Վիդեոալիքը YouTube կայքում
Ծաղկավոր բույսերի ցեղեր (X)

Այստեղ ներկայացված են The Plant List տվյալների բազայում 2010 թ. դեկտեմբերի դրությամբ ներառված 904 649 անվանում ծաղկավոր բույսերի 14 038 ցեղերից X տառով սկսվող 179-ը։
Աղյուսակի առաջին սյունակում տեղակայված են 179 ցեղերի լատիներեն անվանումները (The Plant List տվյալների բազայի վիճակագրության մեջ ասվում է 14 038 ցեղերի մասին)։
Երկրորդ սյունակում նշված է ընտանիքը, որտեղ ներառված է տվյալ ցեղը։


== Ծանոթագրություններ ==


== Հղումներ ==
Angiosperms (Flowering plants) — all genera // The Plant List
The Plant List (2010). Version 1. Published on the Internet; http://www.theplantlist.org/ (accessed 1st January)(անգլ.)
Ուիլյամ Գոլդման

Ուիլյամ  Գոլդման (օգոստոսի 12, 1931(1931-08-12)[…], Հայլենդ–Պարկ, Իլինոյս - նոյեմբերի 16, 2018(2018-11-16), Նյու Յորք շրջան, Նյու Յորք, Նյու Յորք, ԱՄՆ), ամերիկացի գրող, դրամատուրգ և սցենարիստ։ Արժանացել է երկու «Օսկար» մրցանակի («Բուտչ Քեսիդ և Սանդենս ՔիդԲատչ Քեսիդի և Սանդենս Քիդ» և «Ողջ նախագահական զորքը» ֆիլմերի սցենարների համար)։ Հեղինակ է նաև «Մարաթոնցին» և «Արքայադուստր-հարսնացու» վեպերի, որոնք էկրանավորվել են նրա իսկ սցենարով։
Գրող Ջեյմս Գոլդմանի եղբայրն է։


== Կենսագրություն ==
Գոլդմանը ծնվել է Չիկագոյում հրեայի ընտանիքում, մեծացել է Չիկագոյի արվարձանային Հայլենդ-Պարկ քաղաքում։ Տղայի ծնողները Մարիոն (օրիորդական անունը Վեյլ) և Մորիս Կլարենս Գոլդմանն էին։


== Ստեղծագործություններ ==


=== Գրքեր ===
Մարաթոնցին (գիրք)
Կախարդանք
Արքայադուստր-հարսնացու (գիրք)


=== Սցենարներ ===
Հարփըր (1966)
Բատչ Քեսիդի և Սանդենս Քիդ (1969)
Գողացված քարը (1972)
Սթեփֆորդյան կանայք (1975)
Ողջ նախագահական զորքը (1976)
Մարաթոնցին (1976)
Կամուրջը բավականին հեռու է (1977)
Կախարդանք (1978)
Արքայադուստր-հարսնացու (1987)
Ցասում (1986) և նրա վերաէկրանավորումը` Վայրի քարտ (2015)
Միզերի (ֆիլմ) (1990)
Գիսաստղի տարին (1992)
Չապլին (1992)
Մևերիկ (1994)
Տեսախցիկ (1996)
Ուրվականը և խավարը (1996)
Բացարձակ իշխանություն (1997)
Սիրտը Ատլանտիդայում (2001)


== Ծանոթագրություններ ==
1926

1926 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1926 թվականն է, 
XX դարի 26-րդ տարին։


== Դեպքեր ==
Մարտ 6 - Երևանում հիմնադրվեց առաջին կարի ֆաբրիկան
Օգոստոս 26 - Բացվում է Արզնի առողջարանը
Հայֆիլմ կինոստուդիան նկարահանում է Զարե կինոնկարը։ Պրեմիերան Երևանում՝ նոյեմբերի 9-ին, Մոսկվայում՝ 1927 թվականի հունվարի 31-ին


== Ծնունդներ ==
Հունվարի 5 - Հենրիկ Մելիքյան, հայ խորհրդային պատմաբան
Հունվարի 5 - Գեորգի Նալբանդյան, անասեր-լեզվաբան, արևելագետ, մանկավարժ։ Բանասիրական գիտությունների դոկտոր (1972), պրոֆեսոր (1973)
Փետրվարի 1 - Վիվիան Մեյեր, Ամերիկացի լուսանկարչուհհի, ով հայտնի է դարձել միայն իր մահից հետո
Մարտի 8 - Լադո Մրելաշվիլի, վրացի գրող
Մարտ 10 - Արամ Քաթանյան, հանրապետության ժողովրդական արտիստ, դիրիժոր
Մարտի 21 - Միքայել Հայրապետյան, հայ վիրաբույժ-ուռուցքաբան
Մարտի 22 - Մարտին Միքայելյան, հայ ճարտարապետ։ ՀԽՍՀ վաստակավոր ճարտարապետ (1968)։
Մարտի 25 - Արչիլ Գոմիաշվիլի, վրացի խորհրդային և ռուսական թատրոնի և կինոյի դերասան, գործարար, Վրացական ԽՍՀ ժողովրդական արտիստ (1966 թ.):
Մարտի 27 - Գեորգի Սահակյան, Հայ կինոդերասան, Իոսիֆ Ստալինի նմանակը
Մարտի 31 - Կիմ Արզումանյան,  ռեժիսոր,բեմադրիչ,
Ապրիլի 2 - Էդգար Հիլզենրաթ, գերմանացի գրող
Ապրիլի 13 - Գրիգոր Աղասյան, հայ նկարիչ
Ապրիլի 18 - Ջիմ Թորոսյան, հայ ճարտարապետ, ակադեմիկոս
Օգոստոսի 13 - Ֆիդել Կաստրո, Կուբայի նախագահ
Օգոստոսի 25 - Ալբերտ Պապիկյան, հայ նկարիչ, ՌԴ վաստակավոր նկարիչ (1971)
Օգոստոսի 26 - Անահիտ Ցիցիկյան, հայ ջութակահարուհի (վ. 1999)
Հոկտեմբերի 7 - Մարտունի Պողոսյան, հայ ճարտարագետ։ Տեխնիկական գիտությունների դոկտոր (2003), պրոֆեսոր
Հոկտեմբերի 16 - Զարեհ Խրախունի, հայ բանաստեղծ
Նոյեմբերի 14 - Մարկ Արյան, երգիչ, երգահան, բանաստեղծ, գործարար
Դեկտեմբեր 23 - Մետաքսե, հայ բանաստեղծուհի, գրող, թարգմանիչ, հասարակական գործիչ, Հայաստանի գրողների միության նախագահության անդամ, Արցախյան շարժման ակտիվ մասնակից


== Մահեր ==
Հունվարի 12 - Զաբել, հայ դերասանուհի
Մարտի 17 - Ալեքսեյ Բրուսիլով, ռուս և խորհրդային զորահրամանատար և ռազմական գործիչ, ընդհանուր հեծելազորի գեներալ
Հունիսի 14 - Մերի Կեսսետ, ամերիկացի նկարչուհի
Հուլիսի 23 - Վիկտոր Վասնեցով, ռուս նկարիչ
Սեպտեմբերի 15 - Ռուդոլֆ Քրիստոֆ Էյքեն, գերմանացի գրող և փիլիսոփա
Հոկտեմբեր 3 - Երվանդ Օտյան, հայ գրող-երգիծաբան, լրագրող, հրապարակագիր (ծ. 1869)
Հոկտեմբերի 9 - Վասիլի Աբաշիձե, վրացի դերասան
Ժողովածու (1995)

Ժողովածու (1995), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1995 թվի տակ։ Գրված է թղթի վրա, որը ունի 13X9․4 չափս։ Ձեռագիրը կազմված է 261 թերթից։ Գրված է միասյուն, նոտրգիր։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ վարդագույն կտավ։


== Բովանդակություն ==
Սիմ․ Ջուղայեցւոյ Տրամաբանութիւն, Յաղագս նշանակութեանց բառից տրամաբանականաց, Քերականութիւն։
Բառք քերականին։


== Ծանոթագրություններ ==
Սպիտակավիզ ճանճորս

Սպիտակավիզ ճանճորս, (լատ.՝ Ficedula albicollis), ճանճորսների ընտանիքի թռչուն։ Պատահական չվահյուր է։ Մարմնի երկարությունը 13 սմ է, թևերի բացվածքը՝ 22,5-24,5 սմ։ Բնադրման շրջանում արուի մարմինը վերևից սև է, ներքևից՝ սպիտակ։ Ճակատը, թևի բիծը, լայն օձիքը սպիտակ են։ Արտաքին թևի թափահարող փետուրների հիմքում կա մեծ սպիտակ պուտ, գոտկատեղին՝ մոխրագույն կամ սպիտակ ցայտուն բիծ։ Էգի մարմինը վերևից մոխրադարչնագույն է, ներքևից՝ սպիտակավուն, գոտկատեղը՝ բաց մոխրագույն, թևին կա փոփոխվող փոքր սպիտակ բիծ, առաջնային թափահարող փետուրների հիմքում՝ սպիտակ մեծ պուտ։ Բնակվում է սաղարթավոր անտառներում, պտղատու այգիներում, թփուտներում։ Սնվում է միջատներով, որոնց որսում է՝ կարճ տարածություն թռչելով կամ կտրուկ գետին նետվելով։
Հվան Կվանհի

Հվան Կվան Հի (Հանգըլ․ 황광희, Հանջա․ 黃光熙, օգոստոսի 25, 1988(1988-08-25), Փաջու, Գյոնգի, Հարավային Կորեա, հայտնի է Կվանհի անվանմամբ), հարավկորեացի երգիչ, դերասան և հեռուստատեսային դեմք։ Նրա առաջնաելույթը տեղի է ունեցել 2010 թվականին ZE:A բոյ բենդի կազմում։ Նա հայտնի է վարիետեներում իր մասնակցություններով։ 2015 թվականից մինչև 2017 թվականին բանակ զորակոչվելը մասնակցել է Անվերջ մարտահրավերին։


== Կարիերա ==
2011 թվականի մայիսի 28-ին Հվանը գտնվել է Սեուլում անցկացված 2011 թվականի շրջակա միջավայրի օրվան նվիրված միջոցառմանը, որտեղ մասնակցել է հագուստի շերտավորման խաղին և ցնցել բոլորին՝ հագնելով 252 շերտ շապիկ։ Նա գրանցվեց գինեսի ռեկորդների գրքում, որպես ամենաշատ շապիկ կրող։ Նա Հան Սոն Հուայի հետ (Secret) մասնակցել է Նորապսակները շոուին։ Վերջին էպիզոդը նկարահանվել է 2013 թվականի ապրիլի 10-ին։
2015 թվականի ապրիլին, որպես մշտական անդամ, միացավ MBC-ի Անվերջ մարտահրավեր շոուի կազմին։ Նա ընտրվել է վեցերորդ տղամարդ ծրագրի միջոցով, որը տեղի է ունեցել բացակա մասնակցի լրացման համար, քանի որ Նո Հոնգ Չհոլը լքել էր ծրագիրը։
2017 թվականի փետրվարի 7-ին Հվանը միացավ Bonboo Entertainment-ին։
Հվանը բանակ է զորակոչվել 2017 թվականի մարտի 13-ին, որպեսզի կատարի իր զինվորական պարտքը։ Նա զորացրվել է 2018 թվականի դեկտեմբերի 7-ին։


== Ֆիլմագրություն ==


=== Ֆիլմեր ===


=== Վարիետե/հեռուստաշոուեր ===


=== Դորամաներ ===


== Սկավառակագրություն ==


== Մրցանակներ ==


== Ծանոթագրություններ ==


== Արտաքին հղումներ ==
bonbooent.com/artists/Hwang_kwanghee/profile.html Հվան Կվանհի. պաշտոնական կայք
Սամվել Նիկոյան

Սամվել Պարգևի Նիկոյան (փետրվարի 13, 1958(1958-02-13), Սառնաղբյուր, Աղինի շրջան, Հայկական ԽՍՀ, ԽՍՀՄ), ՀՀ Ազգային ժողովի նախագահ (2011-2012), քաղաքական գործիչ։


== Կենսագրություն ==
Սամվել Նիկոյանը ծնվել է Անիի շրջանի Սառնաղբյուր գյուղում։
1982 թ. ավարտել է Հայաստանի պետական ճարտարագիտական համալսարանը՝ ինժեներ-մեխանիկ մասնագիտությամբ, 1987 թվականին՝ ԽՄԿԿ կենտկոմին առընթեր մարքսիզմ-լենինիզմի համալսարանի հայկական մասնաճյուղը։
1982-1990 թթ. աշխատել է Երևանի հիդրոապարատների գործարանում՝ ինժեներ-կոնստրուկտոր, ավագ ինժեներ, բաժնի պետ, արտադրության պետի տեղակալ, արտադրամասի պետ։ 1995 թ.` Երևանի փորձարարական-մեքենաշինական գործարանի գլխավոր ճարտարագետի տեղակալ, 1995-1998 թթ.` Հայաստանի առևտրաարդյունաբերական պալատի կազմակերպչական բաժնի վարիչ, 1998-2001 թթ.` «Հայմամուլ» ՊՓԲԸ փոխտնօրեն։ Արցախյան ազատամարտի տարիներին զբաղվել է զենք-զինամթերքի արտադրմամբ և առաքմամբ։ ԽՍՀՄ-ում ընդհատակյա գործող Ազգային միացիալ կուսակցության (ԱՄԿ) անդամ, հետագայում՝ ՀՀԿ անդամ։ ՀՀԿ խորհրդի անդամ։ 1997 թվականից «Երկրապահ» կամավորական միության անդամ է։ 2001-2003 թվականներին եղել է ՀՀԿ կազմակերպչական հանձնաժողովի նախագահ։
2003-2007 թթ.` ԱԺ պատգամավոր (համամասնական ընտրակարգ, ՀՀԿ)։ ԱԺ արտաքին հարաբերությունների մշտական հանձնաժողովի անդամ։ Օտարերկրյա պետություններից և միջազգային կազմակերպություններից ստացված փոխառությունների, վարկերի, դրամաշնորհների և մարդասիրական օգնությունների օգտագործման արդյունավետությունն ուսումնասիրող ժամանակավոր հանձնաժողովի անդամ։ ԵԱՀԿ խորհրդարանական վեհաժողովի հայաստանյան պատվիրակության անդամ։
2007 թ. մայիսի 12-ին ԱԺ պատգամավոր է ընտրվել համամասնական ընտրակարգով Հայաստանի Հանրապետական կուսակցությունից։ ՀՀԿ խորհրդի անդամ, 2008 թվականից Միջխորհրդարանական միության հայաստանյան պատվիրակության ղեկավարն է։ 2009 թ. մայիսի 18-ին ընտրվել է Հայաստանի Հանրապետության Ազգային ժողովի նախագահի տեղակալ։ 2011 թ. դեկտեմբերի 6-ին ընտրվել է Հայաստանի Հանրապետության Ազգային ժողովի նախագահլ։
2005 թվականին հայկական բանակի կայացման և ամրապնդման գործում զգալի ավանդ ունենալու համար պարգևատրվել է ՀՀ զինված ուժերի «Անդրանիկ Օզանյան» մեդալով, 2006 թվականին՝ ՀՀ վարչապետի հուշամեդալով, ՀՀ վարչապետի հուշանվերով (2014)։
2012 թ․ պատգամավոր է ընտրվել ՀՀԿ ցուցակով։
2017 թ․ պատգամավոր է ընտրվել ՀՀԿ ցուցակով։ 2021 թվականի դեկտեմբերի 18-ին ՀՀԿ-ը համագումարում վերընտրվել է ՀՀԿ-ը գործադիր մարմնի անդամ։
Ամուսնացած է, ունի երեք զավակ։


== Ծանոթագրություններ ==
Էռնստ Ռոբերտ Կուրցիուս

Էռնստ Ռոբերտ Կուրցիուս (գերմ.՝ Ernst Robert Curtius, ապրիլի 14, 1886(1886-04-14)[…], Thann - ապրիլի 19, 1956(1956-04-19)[…], Հռոմ, Իտալիա), գերմանացի գրականագետ։
Հարել է Կ. Ֆոսլերի դպրոցին, որն ուսումնասիրության կենտրոնում դնում էր գրողի բառամթերքի, անհատական ոճի վերլուծությունը։
Հիմնական աշխատություններն են՝ «Բալզակ» (1923), «Ֆրանսիական ոգին նոր Եվրոպայում» (1925), «Ջեյմս Ջոյս» (1929)։


== Ծանոթագրություններ ==
Օսիչնայա (գյուղ, Խմելնիկի շրջան)

Անվան այլ կիրառումների համար տե՛ս՝ ՕսիչնայաՕսիչնայա (ուկրաիներեն՝ Осична), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1720 թվականին։
2001 թվականի տվյալներով Օսիչնայա գյուղում բնակվում էր 249 մարդ։ Բնակավայրը զբաղեցնում է 1,83 կմ² տարածք։ Բնակչության խտությունը կազմում էր 136,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)